8. ΑΠΟΦ. ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  Αριθ. 106427 της 20 Σεπτ./22 Οκτ. 1957 (ΦΕΚ Β΄  284) Περί καθορισμού δευτέρου εισαγωγικού βαθμού εν τω Κλάδω Γραμματέων Α΄ Κατηγορίας και Επιμελητών του Εθνικού Μετσοβίου Πολυτεχνείου. Έχοντες υπ’ όψει 1)το άρθρ. 7 (παρ. 5 και 10) του από 23/31.12.1955 Β.Δ/τος «περί εφαρμογής του υπαλληλικού Κώδικος επί των υπαλλήλων των Ν.Π.Δ.Δ.», και 2)την υπ’ αριθ. 481/12.6.1957 γνωμοδότησιν του ΑΣΔΥ, αποφασίζομεν: 1)Ορίζομεν κατ’ εξαίρεσιν δεύτερον εισαγωγικόν βαθμόν εν τω Κλάδω των Γραμματέων (Α΄ Κατηγορίας) του Εθνικού Μετσοβίου Πολυτεχνείου, τον του Γραμματέως β΄ τάξεως (8ον). Εις τα απαιτούμενα ειδικά τυπικά προσόντα διορισμού δια τας θέσεις ταύτας προστίθεται και 10ετής προϋπηρεσία Γραφέως και 2)Ορίζομεν κατ’ εξαίρεσιν δεύτερον εισαγωγικόν βαθμόν εν τω Κλάδω των Επιμελητών του αυτού ως άνω Ιδρύματος (Ε.Μ.Π.) τον του Τμηματάρχου β΄ τάξεως (5ον). Εις τα απαιτούμενα ειδικά προσόντα διορισμού εν τω δευτέρω τούτω εισαγωγικώ βαθμώ προστίθεται και εξαετής δημοσία τεχνική ή εκπαιδευτική προϋπηρεσία.  